**ANEXA 1**

**la Hotărârea nr. \_\_\_\_\_/\_\_\_\_\_\_\_\_\_**

**PROCEDURA DE SELECȚIE PRIVIND ÎNCHEIEREA PARTENERIATELOR CU FURNIZORII PRIVAȚI DE SERVICII SOCIALE**

**CAP. I. PREAMBUL.**

Serviciile sociale reprezintă unul din pilonii importanţi ai sprijinului pentru incluziunea socială a grupurilor vulnerabile. Monitorizarea realizată de Comisia Europeană a arătat că România a înregistrat o **dezvoltare** deosebită a sistemului de servicii sociale, dar cu toate acestea se află încă în urma multor state din Uniunea Europeană în ceea ce priveşte gradul de ocupare din sector (4% față de 9,6% la nivelul UE).

Contractarea serviciilor sociale reprezintă un mecanism important prin care autoritățile publice contractează furnizori privaţi pentru prestarea unor servicii sociale pentru cetățeni. În acest moment, la nivel UE, contractarea serviciilor sociale este privită ca o soluţie în abordarea eficientă şi eficace a problemelor socio‐economice, o soluție pentru rezolvarea cu succes a unor probleme comunitare, de interes public, de la servicii sociale la proiecte complexe de dezvoltare socio-economică, incluzând proiecte de infrastructură. Sectorul neguvernamental îşi face masiv simţită prezenţa în cadrul acestor formule parteneriale, aducând o contribuţie importantă la soluţionarea problemelor identificate şi aflate pe agenda publică.

În Romania, contractarea serviciilor sociale așa cum este reglementată de Legea nr. 292/2011, nu se poate realiza decât pentru serviciile sociale prevăzute indirect în Nomenclatorul instituțiilor de asistență socială și care au standarde de cost și standarde de calitate. Conform reglementărilor în vigoare, nu se pot contracta decât servicii sociale care au cod CPV.

**Reglementările actuale privind acreditarea furnizorilor de servicii sociale.**

În conformitate cu prevederile Legii nr.197/2012 și ale OG nr. 18/2014, toți furnizorii de servicii sociale au obligația de a depune cererile de acreditare în vederea eliberării noilor certificate de acreditare ca furnizor de servicii sociale şi a licenței de funcţionare a serviciilor acordate, până la data de 31 decembrie 2015, chiar dacă deciziile de acreditare deținute au valabilitate până în anul 2016. Un alt aspect important este acela că acreditarea furnizorilor se face în corespondență cu Nomenclatorul instituțiilor de asistență socială, emis prin HG nr. 539 din 2005.

Legea nr.292/2011 stabileşte obligaţii în sarcina autorităţilor administraţiei publice locale cu privire la identificarea şi evaluarea nevoilor sociale individuale, familiale sau de grup şi elaborarea planurilor de intervenţie pentru prevenirea, combaterea şi soluţionarea situaţiilor de dificultate (art. 40, alin 2). Contractarea serviciilor sociale este legată direct de lista serviciilor necesare la nivel judeţean, listă menționată la articolul 140.

Criteriile care fundamentează tipurile de servicii sociale ce urmează să fie contractate trebuie elaborate de autoritățile administrației publice locale în colaborare cu furnizorii publici şi privati. Pentru contractarea furnizării serviciilor sociale, autorităţile administraţiei publice locale ar trebui astfel să elaboreze și să publice anual lista serviciilor sociale pe care le vor contracta cu furnizorii publici şi privaţi de servicii sociale.

Contractarea serviciilor sociale se poate face prin compartimente specializate din cadrul Consiliului județean.

**CAP. II. TEMEI LEGAL**

**Art. 1. CADRU LEGAL GENERAL.**

Principalele acte normative, care reglementează sau care sunt în strânsă legătură cu contractarea serviciilor sociale în România, sunt următoarele:

- Ordonanța nr. 68/2003, actualizată, cu modificările și completările ulterioare, privind serviciile sociale;

- H.G. nr. 867/2015, consolidată, pentru aprobarea Nomenclatorului serviciilor sociale, precum și a Regulamentelor-cadru de organizare și funcționare a serviciilor sociale;

- H.G. nr. 978/2015, consolidată, prvind aprobarea standardelor minime de cost pentru serviciile sociale;

- Legea nr. 292/2011, actualizată, cu modificările și completările ulterioare, privind asistența socială;

- Legea nr. 416/2001 privind venitul minim garantat, cu modificările și completările ulterioare;

- Legea nr.197/2012, consolidată, cu modificările și completările ulterioare, privind asigurarea calității serviciilor sociale cu normele sale metodologice prevăzute de HG 118/2014 și Ordinul 424/2014 privind aprobarea criteriilor specifice care stau la baza acreditării furnizorilor de servicii sociale, actualizate, cu modificările și completările ulterioare;

‐ Ordinul MMFPSPV nr.67/2015, consolidate, privind aprobarea Standardelor minime de calitate pentru acreditarea serviciilor sociale destinate persoanelor adulte cu dizabilităţi;

‐ Ordinul MMSSF nr.71/2005, cu modificările și completările ulterioare, privind aprobarea modelului Contractului pentru acordarea de servicii sociale, încheiat de serviciile publice de asistenţă socială cu furnizorii de servicii sociale;

‐ Hotărâre Nr. 1007 din 1 septembrie 2005, consolidată, privind modificarea HG nr. 539/2005 pentru aprobarea Nomenclatorului institutiilor de asistență socială și a structurii orientative de personal, a Regulamentului cadru de organizare si functionare a institutiilor de asistență socială, precum și a Normelor metodologice de aplicare a prevederilor OG nr. 68/2003 privind serviciile sociale;

‐ Ordinul MMSSF nr. 73/2005, consolidat, privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditaţi conform legii, cu beneficiarii de servicii sociale;

‐ Legea 272/2004, actualizată, republicată, privind protecţia şi promovarea drepturilor copilului;

‐ Legea 448/2006, actualizată, republicată, privind protecţia şi promovarea drepturilor persoanelor cu handicap.

**CAP. III. FINANȚAREA SERVICIILOR SOCIALE PENTRU ASOCIAȚII ȘI FUNDAȚII ÎN TEMEIUL ORDONANȚEI NR. 68/2003.**

**Art. 2. SCOPUL PROCEDURII.**

Procedura are ca scop:

* Definirea criteriilor și instrumentelor necesare evaluării și selecției

organizațiilor neguvernamentale acreditate ca furnizoare de servicii sociale, pentru acordarea finanțării din bugetul local al județului Argeș.

* Reglementarea modalitatății de acordare a finanțării serviciilor

sociale, pe raza județului Argeș;

* Stabilirea perioadei în care sunt preluate cererile asociațiilor și

fundațiilor de către DGASPC Argeș;

* Stabilirea documentelor necesare care să fie anexate solicitării, în

vederea analizării acestora;

* Stabilirea modalității de lucru între autoritatea contractantă și

furnizorii de servicii sociale pe parcursul derulării finanțării.

**ART. 3. OBIECTIVELE PROCEDURII.**

* Asigurarea suportului procedural, flexibil și transparent, de criterii și

instrumente de evaluare și selecție a organizațiilor, furnizoare de servicii sociale acreditate, pentru acordarea de sprijin financiar din bugetul local al județului Argeș;

* Aplicarea și implementarea procedurii de lucru, prin atribuții și

responsabilități specifice.

**ART. 4. PRINCIPIILE DE EVALUARE ȘI SELECȚIE**.

* **Tratamentul egal** – asigurat prin aplicarea în mod nediscriminatoriu a

criteriilor de selecție, astfel încât orice organizație ce furnizează servicii sociale acreditate să aibă șanse egale de a primi finanțare;

* **Obiectivitate** – transparența modului de lucru, instrumentele specifice

de lucru ale persoanelor care fac parte din comisia de selecție și evaluare a asoc iațiilor/fundațiilor, decizii clare și justificate în cadrul procesului de evaluare și selecție ale acestora;

* **Transparența** – asigurată prin punerea la dispoziția tuturor celor

interesați a informațiilor referitoare la aplicarea procedurii pentru selecția și evaluarea asociațiilor/fundațiilor în vederea acordării finanțării;

* **Eficacitatea** furnizării serviciului social – folosirea criteriilor care să

facă posibilă evaluarea proiectelor depuse de către furnizorii de servicii sociale.

**Art. 5. DOMENIUL DE APLICARE.**

Procedura descrie activitatea desfășurată în cadrul Consiliului Județean Argeș și al D.G.A.S.P.C. Argeș, în vederea finanțării serviciilor sociale care au drept scop menținerea, refacerea sau dezvoltarea capacităților individuale pentru depășirea unor situații de nevoie socială. Prezenta Procedură se adresează furnizorilor de servicii sociale care își desfășoară activitatea pe raza județului Argeș.

**Art. 6. CRITERII DE ELIGIBILITATE**.

**6.1. Furnizorii privați de servicii sociale pot fi:**

- Asociațiile, fundațiile și orice alte forme organizate ale societății civile;

- Persoane fizice autorizate în condițiile legii;

- Filialele și sucursalele asociațiilor și fundațiilor internaționale recunoscute în conformitate cu legislația în vigoare.

Furnizorii de servicii sociale pot organiza și acorda servicii sociale numai dacă sunt acreditați, în condițiile legii.

**6.2. Serviciile sociale eligibile** care pot fi acordate de asociațiile/fundațiile de pe raza județului Argeș, sunt serviciile sociale specializate.

Serviciile sociale specializate pot fi:

a)Recuperare și reabilitare;

b) Suport și asistență pentru familiile și copiii aflați în dificultate;

b) Suport și asistență pentru tineri care părăsesc sistemul de protecție socială;

c)Asistență și suport pentru copii și adulți cu handicap;

d)Suport pentru persoane cu boli incurabile.

**6.3. Beneficiarii de servicii sociale** sunt prevăzuți de art. 23 și 25 din Ordonanța nr. 68/2003.

**Serviciile sociale specializate** sunt furnizate de echipe interdisciplinare care

potrivit legii pot cuprinde: asistent social, asistent maternal, îngrijitor, însoţitor, asistent personal, ajutor menajer, educator specializat, psihoterapeut, psihopedagog, psiholog, terapeut ocupaţional, kinetoterapeut, logoped, pedagog social, asistent medical şi medic, mediatori şi facilitatori comunitari şi sanitari, consilier juridic, jandarm şi poliţist de proximitate, precum şi alte profesii conexe domeniului social şi medical.

**Art. 7. PROCEDURA DE SOLICITARE ȘI ACORDARE A FINANȚĂRII ASOCIAȚIILOR ȘI FUNDAȚIILOR, ÎN TEMEIUL ORDONANȚEI nr. 68/2003, H.G. nr. 867/2015 si H.G. nr. 978/2015.**

**7.1. Procedura de solicitare a finanțării.**

*7.1.1. Etapele privind solicitarea finanțării asociațiilor și fundațiilor:*

1. Până la sfârșitul lunii noiembrie din anul în curs, Consiliul Județean

Argeș și D.G.A.S.P.C. Argeș, vor publica anunț în presa locală și pe site-ul propriu pentru depunerea propunerilor de proiecte în vederea finanțării serviciilor sociale;

1. Până pe 23 decembrie din anul în curs, se înaintează la D.G.A.S.P.C.

Argeș solicitările privind finanțarea serviciilor sociale pentru anul următor, însoțite de documentele privind îndeplinirea condițiilor de eligibilitate, urmând ca acestea să fie analizate.

*7.1.2. Dosarele solicitanților în vederea finanțării, vor cuprinde următoarele:*

1. Propunerea de proiect;
2. Statutul;
3. Dovada dobândirii personalității juridice;
4. Certificat de acreditare ca furnizor de servicii sociale;
5. Dovada privind bonitatea asociației sau fundației, emisă de banca la care are

deschis contul;

1. Dovada privind situația juridică a sediului asociației sau fundației;
2. Certificat fiscal din care să rezulte faptul că solicitantul nu are datorii către

bugetul de stat/local;

1. Buget narativ – buget prin care vor fi fundamentate toate categoriile de

cheltuieli;

1. Situații financiare la data de 31 decembrie a anului precedent, sau situațiile

aferente exercițiului financiar anterior;

1. Tipurile de servicii prestate în unitate către beneficiari, care se vor încadra în

prevederile H.G. nr. 867/2015;

1. Costurile/tipuri de servicii/zi/lună/beneficiar, cu încadrarea în prevederile

H.G. nr. 978/2015.

1. Raportul privind activitatea asociației sau fundației în domeniul asistenței

sociale în ultimele 12 luni calendaristice, dacă este cazul;

1. Documente privind colaborarea cu alte autorități publice locale/centrale sau

cu organizații guvernamentale și neguvernamentale, dacă este cazul;

**Propunerea de proiect trebuie să cuprindă următoarele informații:**

* Denumirea asociației/fundației;
* Sediul asociației/fundației;
* Scurt istoric al asociației/fundației;
* Serviciul social acreditat pentru care se solicită finanțare, precum și

activitățile desfășurate în cadrul serviciului social;

* Alte servicii sociale aflate în curs de acreditare sau pe care asociația/

fundația dorește să le acrediteze;

* Numărul beneficiarilor serviciilor sociale pentru care se solicit finanțare,

descrierea acestora și zona/zonele din care provin;

* Numărul specialiștilor (pe categorii) care lucrează în cadrul serviciului

social sau care acordă servicii sociale;

* Sursele de finanțare;
* Tipuri de finanțare publică primite în ultimii 5 ani pentru serviciile

furnizate de către asociație/fundație;

* Criterii de cost utilizate în elaborarea bugetelor de servicii sociale (cost pe

serviciul prestat, cost pe zi de prezență, cost pe beneficiar), alte criterii de cost;

* Obiectivele privind dezvoltarea de servicii sociale integrate care să

asigure tranziția de la servicii de îngrijire instituționalizată către servicii la nivelul comunității.

**Eligibilitate.**

Pentru a fi eligibilă în vederea acordării finanțării, asociația/fundația trebuie

să îndeplinească următoarele condiții:

* Să furnizeze servicii sociale care răspund nevoilor concrete ale

beneficiarilor, conform standardelor minime de calitate;

* Să dețină certificate de acreditare ca furnizor de servicii sociale;

**Nu este eligibilă** și nu poate participa la procedura de selecție asociația/ fundația care se află în oricare dintre următoarele situații:

- Nu și-a îndeplinit obligațiile de plată exigibile ale impozitelor și taxelor către stat, a contribuției pentru asigurările sociale de stat, precum și a impozitelor și taxelor locale;

- Furnizează informații false în documentele prezentate;

- A comis o gravă greșeală în materie profesională sau nu și-a îndeplinit obligațiile asumate printr-un contract de parteneriat, în măsura în care se face dovada cu mijloace de probă.

*7.1.3. Evaluarea și selecționarea dosarelor.*

Pentru evaluarea și selecționarea dosarelor depuse de asociații/fundații, se va constitui o Comisie de 3-5 membri formată din reprezentanți ai Consiliului Județean Argeș și ai D.G.A.S.P.C. Argeș, numită prin dispoziție de către Președintele Consiliului Județean Argeș.

Procedura de evaluare se efectuează în baza unui Raport de evaluare întocmit de către Comisie, cu propunerea de acordare sau respingere pe baza evaluării.

Criteriile care stau la baza evaluării sunt:

* încadrarea serviciilor prestate în prevederile H.G. nr. 867/2015;
* se acordă finanțare cu prioritate pentru serviciile sociale integrate de

sprijin în vederea asigurării tranziției de la servicii instituționalizate către servicii la nivelul comunității;

* serviciile prestate să fie complementare celor furnizate de către

D.G.A.S.P.C. Argeș (servicii pe care D.G.A.S.P.C. Argeș nu le furnizează);

* activitatea asociației/fundației să se desfășoare în zonele în care

D.G.A.S.P.C. Argeș nu a înființat servicii sociale;

* gradul de complexitate a acestor servicii;
* asigurarea cu personal de specialitate pe fiecare serviciu în parte;
* constatările rezultate în urma monitorizărilor și verificărilor efectuate,

după caz.

Prin raportul de evaluare, Comisia face propuneri privind finanțarea pentru

fiecare asociație/fundație în parte, ținând cont de criteriile de eligibilitate stabilite.

Termenul de finalizare a acestor documente este 10 ianuarie 2017.

Pe baza raportului de evaluare al Comisiei, D.G.A.S.P.C. Argeș și Compartimentul Servicii Sociale din cadrul Consiliului Județean Argeș, întocmesc documentele necesare aprobării prin Hotărâre de consiliu județean, a convențiilor de parteneriat.

**7.2. Procedura de acordare a finanțării.**

Finanțarea serviciilor sociale de către Consiliul Județean Argeș, prestate de asociațiile și fundațiile de pe raza județului Argeș în baza Ordonanței nr. 68/2003, se va efectua conform **Nomenclatorului de servicii sociale prevazut în H.G. nr. 867/2015 și a Standardelor minime de cost prevăzute de H.G. nr. 978/2015, pe tipuri de servicii efectuate în unitate, ținând cont de costul serviciului/beneficiar/lună/an** și de încadrarea în prevederea bugetară pe anul în curs.

La stabilirea costurilor/serviciilor se vor avea în vedere documentele justificative prezentate de asociație/fundație la data solicitării finanțării prevazute la pct. 7.1.2. din prezenta Procedură.

Finanțarea se va efectua în baza Convenției de parteneriat încheiată între Consiliul Județean Argeș, D.G.A.S.P.C. Argeș și asociație/fundație, conform modelului prezentat în Anexa la Procedură. Convenția se va încheia pe o perioadă de maxim 12 luni.

**Art. 8. DECONTAREA SERVICIILOR**

În vederea decontării, furnizorii de servicii sociale vor prezenta obligatoriu următoarele documente:

1. Un raport narativ care cuprinde modul de acordare a serviciilor sociale din

luna anterioară, la care este anexată lista beneficiarilor de servicii, cu indicarea serviciilor prestate pe categorii, numărul acestora precum și numărul de ore prestate pe zi/săptămână;

1. Tabelul privind prezența beneficiarilor;
2. Statul de plata;
3. Pontajul;
4. Facturile pentru utilități.

Aceste rapoarte se înaintează compartimentului de specialitate din DGASPC

Argeș precum și la Consiliului Județean Argeș, până la data de 5 ale lunii pentru luna anterioară, în vederea verificării îndeplinirii condițiilor de legalitate, după care se vor înainta, cu viza de legalitate Compartimentului de specialitate din cadrul D.G.A.S.P.C. Argeș, pentru decontarea serviciilor prestate de către asociații/fundații, către beneficiari.

Decontarea efectivă a serviciilor sociale se va face de către D.G.A.S.P.C. Argeș, până la data de 25 ale lunii în curs.

ANEXA la

PROCEDURA de selecție privind încheierea parteneriatelor cu furnizorii privați de servicii sociale

U.A.T. Judeţ Argeş

Nr................./…………….. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nr...... ../.........................

Direcţia Generală de Asistenţă Socială

şi Protecţia Copilului Argeş

Nr. ............... /....................

CONVENŢIA – CADRU DE PARTENERIAT

CAPITOLUL I. PĂRŢILE

Art.1. Prezenta convenţie de parteneriat se încheie între :

U.A.T. Judeţ Argeş numit în continuare “JUDEŢ Argeş”, pentru Consiliul Judeţean Argeş cu sediul în municipiul Piteşti, Piaţa Vasile Milea nr.1, judeţul Argeş, reprezentat prin Constantin Dan MANU, în calitate de Preşedinte,

Direcţia Generală de Asistenţă Socială şi Protecţia Copilului Argeş, numită în continuare “Direcţia” cu sediul în municipiul Piteşti, Calea Drăgăşani nr. 8, judeţul Argeş, reprezentată prin Adrian MACOVEI, în calitate de Director general,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_

CAPITOLUL II. OBIECTUL CONVENŢIEI

Art. 2 Obiectul Convenţiei îl constituie stabilirea cadrului de colaborare între părţi, privind furnizarea de servicii sociale pentru \_\_\_\_\_\_ copii/tineri/adulți, în conformitate cu prevederile Legii nr. 272/2004 privind protecţia şi promovarea drepturilor copilului, Legii nr.292/2011 a asistenţei sociale şi a Legii nr. 215/2001 privind administraţia publică locală, cu modificările şi completările ulterioare, ale Ordonanței Guvernului nr. 68/2003 privind serviciile sociale.

CAPITOLUL III. DREPTURILE ȘI OBLIGAŢIILE PĂRŢILOR

Art. 3.Drepturile și Obligaţiile Judeţului.

* De a primi de la furnizor rapoarte cu privire la acordarea serviciilor sociale;
* De a monitoriza acordarea serviciilor sociale în conformitate cu prevederile legale în vigoare;
* De a utiliza date denominalizate în scopul întocmirii de statistici, pentru dezvoltarea serviciilor sociale;
* De acces, conform legii, la informaţii personale cu privire la beneficiarii serviciilor sociale;
* De a solicita informaţii suplimentare în legătură cu beneficiarii;

U.A.T. Judeţ Argeş asigură prin Direcţia Generală de Asistenţă Socială şi Protecţia Copilului Argeş, finanțarea cheltuielilor efectuate de \_\_\_\_\_\_\_\_\_\_\_\_\_\_\_\_\_\_, pentru beneficiarii care au dispoziție de admitere la terapiile/serviciile oferite, .

Art. 4. Drepturile și Obligaţiile Direcţiei Generale de Asistenţă Socială şi Protecţia Copilului Argeş.

* De a primi de la furnizor rapoarte cu privire la acordarea serviciilor sociale;
* De a monitoriza acordarea serviciilor sociale în conformitate cu prevederile legale în vigoare;
* De a utiliza date denominalizate în scopul întocmirii de statistici, pentru dezvoltarea serviciilor sociale;
* De acces, conform legii, la informaţii personale cu privire la beneficiarii serviciilor sociale;
* De a solicita informaţii suplimentare în legatură cu beneficiarii;
* Coordonarea metodologica a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Stabileste incadrarea in grad de handicap a copiilor/adultilor si elaboreaza recomandarile privind realizarea terapiilor de recuperare in centru;
* Emite dispozitiile de admitere a beneficiarilor la terapiile/serviciile oferite in cadrul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Plata in \_\_\_\_\_\_ zile de la data inregistrarii la sediul Directiei Generale de Asistenta Sociala si Protectia Copilului Arges a Raportului de activitate si a facturii corespunzatoare cheltuielilor serviciilor sociale furnizate in luna precedenta, emisa de \_\_\_\_\_\_\_\_\_\_\_\_\_\_\_\_\_, in conditiile prezentului contract;
* Sa verifice modul de acordare a serviciilor sociale, pentru a stabili conformitatea lor, atat la locatia in care se asigura acordarea serviciilor sociale cat si la domiciliul beneficiarilor unde situatia o impune, cel putin o data pe luna;
* Sa urmareasca utilizarea eficienta a mijloacelor financiare acordate furnizorului, in vederea furnizarii serviciilor sociale;
* Sa respecte, conform legii, confidentialitatea tuturor datelor si informatiilor primate de la furnizor sis a asigure securizarea acestor date;
* Sa efectueze evaluari periodice sau ori de cate ori este nevoie pentru beneficiarii inclusi in program.

Art. 5. Drepturile și Obligatiile \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* De a primi mijloace financiare vederea sustinerii acordarii tipurilor de servicii sociale;
* De a fi informati cu privire la deciziile cu impact asupra serviciilor sociale;
* De a utiliza date denominalizate, in scopul intocmirii de statistici pentru dezvoltarea serviciillor sociale;
* Sa colaboreze cu celelalte parti semnatare ale Conventiei de parteneriat pentru mentinerea si dezvoltarea serviciilor destinate beneficiarilor menționați în Anexă;
* Să asigure personal de specialitate pentru serviciile sociale oferite pe întreaga durată a convenției;
* Sa intocmeasca planurile individualizate de asistenta si ingrijire si, dupa caz, planurile de interventie ale beneficiarilor;
* Sa acorde serviciile sociale respectand standardele de calitate in ceea ce le priveste;
* Sa respecte, conform legii, confidentialitatea datelor si informatiilor in legatura cu beneficiarii;
* Sa acorde serviciile potrivit standardelor de calitate privind serviciile sociale;
* Sa utilizeze fondurile acordate in exclusivitate pentru serviciile de asistenta sociala finantate din bugetul local;
* Sa comunice in termen de 3 zile orice modificare care intervine in acordarea de servicii catre benficiari;
* Sa asigure accesul reprezentantilor DGASPC Arges la sediul unitatii si locatia unde se asigura serviciile;
* Pana la data de 05 ale lunii va transmite Directiei Generale de Asistenta Sociala si Protectia Copilului Arges Raportul de activitate si factura pentru activitatile desfasurate in luna precedenta;

Raportul de activitate va cuprinde descrierea tuturor activitatilor din luna precedenta pentru care se solicita plata, iar factura va cuprinde toate sumele corespunzatoare acestor activitati prezentate in raport.

CAPITOLUL IV. TERMENUL CONVENTIEI

Art. 6: Prezenta convenţie se încheie pe o perioadă de \_\_\_\_\_\_\_\_\_\_ începând cu data de \_\_\_\_\_\_\_\_\_\_\_ până la

data de \_\_\_\_\_\_\_\_\_\_\_\_\_ cu posibilitatea de prelungire prin act adiţional, cu acordul părţilor.

CAP. V : FORTA MAJORA

Art. 7: Forta majora exonereaza partile contractante de indeplinirea obligatiilor asumate prin prezenta conventie, pe perioada in care aceasta işi produce efectele.

CAP. VI : LITIGII

Art. 8: Litigiile izvorate din incheierea si executarea prezentei conventii vor fi solutionate pe cale amiabila; in caz contrar se vor supune solutionrii instantelor de judecata competente.

CAP. VII : DISPOZIŢII FINALE

Art. 9: Cauze de incetare a prezentei conventii de parteneriat:

a) implinirea termenului si executarea conventiei;

b) constatarea falimentului sau insolvabilitatii uneia dintre parti;

c) nerespectarea obligatiilor asumate prin prezenta conventie.

d) acordul partilor, cu notificarea prealabila a celeilalte parti, cu 15 zile inainte de data propusa pentru incetarea Conventiei.

Art. 10:

Clauzele contractuale pot fi modificate numai prin acordul expres al partilor materializat in acte adiţionale;

Modificarea clauzelor opereaza de la data incheierii actelor aditionale, numai daca partile nu hotarasc altfel.

Art. 11:

Prezenta conventie incheiata, reprezinta instrumentul legal si oficial care obliga partile;

Clauzele prezentei Convenții se completează cu Procedura de selecție privind încheierea parteneriatelor cu furnizorii privați de servicii sociale aprobată prin Hotărârea Consiliului Județean Argeș nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Art. 12: Prezenta conventie s-a incheiat in \_\_\_\_\_\_ exemplare cu putere de original, cate unul pentru fiecare parte.

U.A.T. Judet Arges \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Presedinte

Constantin Dan MANU \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

Vizat de legalitate

Compartimentul Juridic Contencios

Andrei RADULESCU

Directia Generala de Asistenta Sociala

si Protectia Copilului Arges

Director General

Adrian MACOVEI